section_heading: Koža
paragraph_text: Jedini otisci kože s glave dolaze od velikih otvora za nosnice. Umjesto otisaka tuberkula, tu su se nalazili otisci mekog tkiva, s dubljim dijelom dalje i natrag, što su mogle biti nosnice. Vrat i leđa imali su mekan greben ili nabor po sredini, s redom ovalnih grupa tuberkula iznad šiljastih nastavaka kralježaka. Točna visina grebena kod primjerka AMNH&nbsp;5060 nije poznata, a ni mjesto njegove gornje granice, jer je nedostajao gornji dio. Greben je bio visok barem 8&nbsp;cm i bio je naboran kako bi omogućio pokretanje. Američki paleontolog Henry Fairfield Osborn pretpostavio je da je bio dovoljno visok za još jedan red skupina krljušti.